./data/phi0474/phi009/phi0474.phi009.perseus-lat2.xml
M. Tullius Cicero
cognoscite, Quirites;				non enim hoc sine causa quaeri videtur  primum ex suo regno sic Mithridates profugit ut ex eodem Ponto				Medea illa quondam fugisse dicitur, quam praedicant in fuga fratris				sui membra in eis locis qua se parens persequeretur dissipavisse, ut eorum conlectio				dispersa maerorque patrius celeritatem consequendi				retardaret  sic Mithridates fugiens maximam vim auri atque argenti				pulcherrimarumque rerum omnium quas et a maioribus				acceperat et ipse bello superiore ex tota Asia direptas in suum regnum congesserat				in Ponto omnem reliquit  haec dum nostri conligunt omnia diligentius, rex				ipse e manibus effugit  ita illum in persequendi				studio maeror, hos laetitia tardavit